ساڵنامەی ژیانم:

عوسمان محەمەد ڕەشید  
ساڵی 1959 لەشاری سلێمانی هاتوومەتە دونیاوە.  
ساڵی 1981 زانکۆی سلێمانی بەشی ئەندازیاریم تەواوکردووە.  
لەهەمان ساڵدا بوومە سەرباز لە خان بەنی سەعدی لای بەغدا و پاشان ئەشغالی عەسکەری فایدە لای دهۆک و پاشان ئینتیداب کراین سەرەتای 1983 و لە خۆجێیەتی سولەیمانی بوومە ئەندازیار تا ساڵی 1992.  
ساڵی 1992 بوومە بەڕێوەبەری دەزگای فریاکەوتنی ئیسلامی جیهانی لقی سلێمانی کە ئەمەش تاکۆتایی 2003 ی خایاند و نزیکەی 10000 مناڵی بێباوکمان کەفالەت کرد و بەسەدان مزگەوت و مەکتەب و خەستەخانە و پڕۆژەی ئاو و شتی دیکەمان پێشکەش کرد و لەبەرئەوەی کە وەزعەکە گۆڕا نەدەتوانرا پارە تەحویل بکرێت بۆ کوردوستان کارەکانمان وەستا.  
ساڵی 2004 گەڕامەوە خۆجێیەتی سلێمانی و دواتر چوومە سایلۆی سولەیمانی و لە 2008 دا خۆم خانەنشین کرد و پاشان چوارساڵ لە کۆمپانیا کارم کردو لە 2014 ەو خۆم دەستبەتاڵ کردووە بۆ بانگەواز.  
ساڵی 2014 مانگی 10 لەگەڵ مامۆستا شێرزاد عەبدولوەهاب و مامۆستا ئیکرام و چەند بەڕێزێکی تر پەیمانگای بانگخوازانمان دامەزراند و دواتر لەگەڵ ڕێکخراوی ژیاردا یەکی گرت و بووە ئینستتیوتی ژیار و دوو خول وەک ئەندامی دەستەی کارگێری کارم کرد لەگەڵیاندا..  
  
پابەند بوونم بەئیسلامەوە:  
لەساڵی 1973 ڕابوونی ئیسلامیم ناسیوە و لەو ساوە بەردەوام هەوڵمداوە ئەوەی دەیزانم بیگەیەنم بە هاوەڵ و ئەوکەسانەی لە دەورم بوون.  
بەفەزڵی خوا هەمیشە لە خەمی بانگەوازدا بووم و بەردەوام دوعام دەکرد کەخوایارمەتیم بدات بانگەوازی بۆ بکەم و هاوسەرێک بکات بە نسیبم کە هاوکارم بێت، سوپاس بۆ خوا ئەوەش وەک من دەمویست خوا بۆی هێنامە دی و لەمانگی 11ی ساڵی 1983 دا خێزانم پێکەوەنا.  
  
بانگخوازوخوێندنەوەو نووسین:  
سوپاس بۆخوا هەر لە سەرەتاوە خوای گەورە تاقەتێکی باشی دابوومێ بۆ خوێندنەوە و تا ئەمڕۆش زۆر خەمی پەیداکردنی پەڕاومە و حەز بەخوێندنەوە دەکەم..  
تا پێش ڕاپەڕین بەدەست بابەتمان ئامادە دەکرد و بەکاربۆن چەند نوسخەمان کۆپی دەکرد و لە ئوسرەکاندا دەمانووتەوە. دوای راپەڕینیش بارودۆخەکە گۆڕا و توانیمان دەیان کتێب بڵاو بکەینەوە، نامیلکەی بەخۆداچوونەوەیەک لە خۆشەویستی پێغەمبەردا(صلی الله علیە وسلم) تا ئێستا50هەزار نووسخەی لێ بڵاوبۆتەوە و، نامیلکە و کتێبەکانی دیکەشم هەریەکەیان چەند هەزارێکیان لێ چاپ بووە و سوپاس بۆ خوا کاریگەری زۆریان بووە، کتێبەکانم هەرزانترینن لە بازاڕدا و هەرگیز سوودی ماددیم مەبەست نەبووە و خواش ئاگای لەنیەتە و لەوە دەچێت بەبەرەکەتی نیەت کاریگەریان بەردەوام بێت..  
  
پەڕاوەکانم:  
سوپاس بۆخوا تائێستا ئەم پەڕاوانەم بڵاوکردۆتەوە:  
1-بەرەو پەروەردەی ئیسلامی.  
2-بەرچاوڕوونی.  
3-فەرهەنگی بانگخوازان.  
4-هەڵوێستەیەک لەخزمەت قورئاندا.  
5-بەهاری دڵان.  
6-ژیانەوە.  
7-بەرەو ئیسلام.  
8-هەزارو یەک.  
9-هەزارودوو.  
10-نەسرەوتن (پێنج بەرگ).  
11-ئەو دەتبینێت.  
12-بۆ بانگخوازان.  
13-تازەگەری قورئان.  
14-رامان لەقورئان.  
15-دووبارەبوونەوەی مێژوو.  
16-زەوق و سەلیقەی بڕوادار.  
17-ڕازی قورئانی (لەگەڵ مامۆستا بورهان ئەمین)ی.  
18-کاک ئەحمەدی شێخ لە ڕوانگەی مەکتوباتەکانیەوە.  
کەبەنامیلکەیەکی بچووک بڵاوم کردۆتەوە و دواتر لەسەرەتای بەرگی پێنجی مەکتوباتی کاک ئەحمەدی شێخدا دامناوە، کە کاک لهۆن قادر لە فارسیەوە مەکتوباتەکانی وەرگێڕاوە بۆ کوردی.  
19-وەڵامەزانستیەکان (کە لەکتێبی بەڵێ قورئان پارێزراوە)دا بڵاوکراوەتەوە.  
20-گەشتی ژیان(شەش بەرگ).  
21-یادەوەرییەکانم (بەرگی یەکەم).  
22-یادەوەری و پەند (سێ بەرگ)  
بەسەدان وتاری دەنگی و ڕەنگی لە ڕادیۆکان و یوتیوب پێشکەشم کردوون، کە لە یوتیوب بنووسن ئەندازیار عوسمان دێتە بەردەستان یان بە ئینگلیزی (andaziar osman).